તત્વચિંતક એમર્સનનાં વિચાર મુજબ પ્રત્યેક મનુષ્યનાં શિક્ષણમાં એક સમય એવો આવે છે જ્યારે તેને ખાત્રી થાય છે કે, ઈર્ષા એ અજ્ઞાન છે અને અનુકરણ એ આપઘાત છે. મારાં શૈક્ષણિક જીવનમાં આ સમય ચૌદમે વર્ષે છઠ્ઠા ધોરણમાં પ્રવેશી ચૂક્યો હતો. મેં નક્કી કરી લીધું હતું કે, હું ક્રિકેટર બનીશ પણ જો એ ન બની શકું તો ડૉક્ટર બનીશ. જે માટે ખૂબ મહેનત કરવી પડશે અને બધાંથી અલગ ઉઠી આવવું પડશે. કોઈની નકલ કે દેખાદેખી કરીશ નહીં, જેટલું આવડે જેવું આવડે કરીશ અને ઘટતું શીખીશ. એ સમયે દિવસ-રાત મોટા ભાઈને મહેનત કરતાં જોઈ હું પણ ભણવા અને ક્રિકેટમાં મહેનત કરવા